Catatan Perjalanan Dalam Bahasa Banjar
ZIARAH SILATUR-RAHMI 1431H KA PATTANI THAILAND 26-28 Ramadzan
Muqaddimah.
Lumus satahun baganti tahun kada karasanan masigit Al-Athar Masigit Tinggi sudah manalo kali maundang imam Taraweh nang hafiz quran ma-imami sumbahyang sunat Taraweh disia. Sakali sabakas hati taguritik jua handak umpat manjanguk banua jiran sasama Islam, kayapa nang disambat-turang Wilayah Islam Pattani. Suah pang bahari, tu gin sahibar lalu haja matan Sungai Golok ka Padang Basar barantat satumat makan tangahari di Pattani. Tagal tiga puluh tahun bahari, makanya kada sama kalo awan kaadaan damini. Waheni banyak kisah nang didangar manganai parjuangan pamisah Islam awan soldadu parut lilit biru Thai atawa Siam. Nyaman di sambat partantangan agama diantara Islam awan Buddha. Paristiwa pambunuhan di Masigit Garisik 2004.
Limbah saminggu bamula Ramadzan 1431 Hijriah, hati pina handak banar tulak maantarakan imam Ustaz Tuwema Al Hafiz mantuk ka tanah banyu ka wadah mintuhanya nya di Bekor, Sai Buri di wilayah Pattani. Kabulujuran pulang cuti sakulahan taawal sadikit tahun nini. ( saminggu ) Takacak pandir awan bubuhan nang sudah suah ka Banjarrmasin tahun 2009 . Mulaan, pacangannya handak tulakan 2 bigi van. Sudah ditantowakan tiga balas urang sunyaannya. Dua minggu limbahitu batujuh nang ‘batajun’ tinggal lagi baanam. Rahat panantuan handak maurus pangangkutan saikung lagi lucung. Kapiyaannya tinggal balima jua pang. Balima nang bubuhan Malaysia bakal maanjurakan mantuk Ustaz Tuwama Al-Hafiz, nang bini awan anak halui hanyar rahat bisa bacaca basurah.
1. Hj. Jamaludin b. Asaari
2. Hj.Maslan @ Baharuddin b. Hj. Hassan
3. Cikgu Jaafar b. Saad
4. Sdr. Zuwairi b. Kamarudin
5. Sdr. Azilan b. Sulaiman
Nang balima nih masing-masing ada carita saurang. Banganga haja muntung bapadah handak ka Siam banyak mamangan bini di rumah, banyak pasanan uma ayah. Kayapa gin Insya Allah kita tulakan jua basangu tawakkal mudahan salamat tulak, salamat pulang mantuknya kaina. Jamaah di masigit gin kaitu jua, INSYA ALLAH ...
WILAYAH @ CHAWAT NANG SAWAT DI TULAKI
5 Sap. 2010 – 9.00 pagi matan Masigit Tinggi – Bukit Kayu Hitam – Danok - Sadao – Pattani – Sai Buri – Ban Bekor –( Kampong bini Ustaz Tuwema Al Hafiz ) – Yala – Songkhla – Hatyai.
Sampai di wadahnya limbah urang talah babuka puasa Jam 7.45 waktu Malaysia ( 6.45 waktu Thai )
Kami solat Maghrib dahulu. Hujan sing labatan di tangah jalan. Sampai di rumah magun hujan paripisan lagi. Hidangan manyalirakan, parut lapar awak pulang uyuh. Sup hayam kampong ala China, solok, iwak kali masak paprik. Babuka awan nasi Bukhari, dinihari nasi putih lauk talapia, hundang wan sup. Banyu hijau ...ulun biasa awan ‘ nam ron ‘ ( banyu panas )
Pattani ni andaknya diantara utara Samananjung Malaysia awan pantai Taluk Thailand di subalah salatan Thai. Nang di bahagian salatan ni buminya bagunung-ganang cucuk gasan tarikan wisata ilah taman nagara Budo - Sungai Padi di parbatasan wilayah Yala wan Narathiwat. Di sia, tadapat pupuhunan nang balainan ilah palma Bangsoon wan rotan Takathong ( walatong kalo ujar Banjar ). Di kawasan parbatasan awan Songkhla awan Yala pulang tadapat sabuah taman rimba nang takanal awan banyu tarajunnya, Namtok Sai Khao
Sajarah Pattani ( Pantai ni )
Pada asalnya bahari, Pattani ni adalah sabuah karajaan Malayu Islam nang banaung di bawah pangaruh karajaan Mogul malalui Ayutthaya. Limbah Ayutthaya alah pada tahun 1767 Pattani manjadi mardika lamun kambali ka Siam Dinasti Chakri, rahat pamarintahan Raja Rama I dangan bantuan British. Pada 1909, Siam manakluki Pattani akibat parjanjian yang diulah awan Ampayar British. Narathiwat wan Yala ditadbirkan sacara baasingan. Di Yala ada sabuah pargarakan pamisah Patani nang baasa aktif pada 2004 limbah lawas bahinip. Pagarakan pamisah ngini tarus-tarusan manuntut kamardikaan Pattani Darussalam, tida gin bagabung haja langsung awan Malaysia.
Muqaddimah.
Lumus satahun baganti tahun kada karasanan masigit Al-Athar Masigit Tinggi sudah manalo kali maundang imam Taraweh nang hafiz quran ma-imami sumbahyang sunat Taraweh disia. Sakali sabakas hati taguritik jua handak umpat manjanguk banua jiran sasama Islam, kayapa nang disambat-turang Wilayah Islam Pattani. Suah pang bahari, tu gin sahibar lalu haja matan Sungai Golok ka Padang Basar barantat satumat makan tangahari di Pattani. Tagal tiga puluh tahun bahari, makanya kada sama kalo awan kaadaan damini. Waheni banyak kisah nang didangar manganai parjuangan pamisah Islam awan soldadu parut lilit biru Thai atawa Siam. Nyaman di sambat partantangan agama diantara Islam awan Buddha. Paristiwa pambunuhan di Masigit Garisik 2004.
Limbah saminggu bamula Ramadzan 1431 Hijriah, hati pina handak banar tulak maantarakan imam Ustaz Tuwema Al Hafiz mantuk ka tanah banyu ka wadah mintuhanya nya di Bekor, Sai Buri di wilayah Pattani. Kabulujuran pulang cuti sakulahan taawal sadikit tahun nini. ( saminggu ) Takacak pandir awan bubuhan nang sudah suah ka Banjarrmasin tahun 2009 . Mulaan, pacangannya handak tulakan 2 bigi van. Sudah ditantowakan tiga balas urang sunyaannya. Dua minggu limbahitu batujuh nang ‘batajun’ tinggal lagi baanam. Rahat panantuan handak maurus pangangkutan saikung lagi lucung. Kapiyaannya tinggal balima jua pang. Balima nang bubuhan Malaysia bakal maanjurakan mantuk Ustaz Tuwama Al-Hafiz, nang bini awan anak halui hanyar rahat bisa bacaca basurah.
1. Hj. Jamaludin b. Asaari
2. Hj.Maslan @ Baharuddin b. Hj. Hassan
3. Cikgu Jaafar b. Saad
4. Sdr. Zuwairi b. Kamarudin
5. Sdr. Azilan b. Sulaiman
Nang balima nih masing-masing ada carita saurang. Banganga haja muntung bapadah handak ka Siam banyak mamangan bini di rumah, banyak pasanan uma ayah. Kayapa gin Insya Allah kita tulakan jua basangu tawakkal mudahan salamat tulak, salamat pulang mantuknya kaina. Jamaah di masigit gin kaitu jua, INSYA ALLAH ...
WILAYAH @ CHAWAT NANG SAWAT DI TULAKI
5 Sap. 2010 – 9.00 pagi matan Masigit Tinggi – Bukit Kayu Hitam – Danok - Sadao – Pattani – Sai Buri – Ban Bekor –( Kampong bini Ustaz Tuwema Al Hafiz ) – Yala – Songkhla – Hatyai.
Sampai di wadahnya limbah urang talah babuka puasa Jam 7.45 waktu Malaysia ( 6.45 waktu Thai )
Kami solat Maghrib dahulu. Hujan sing labatan di tangah jalan. Sampai di rumah magun hujan paripisan lagi. Hidangan manyalirakan, parut lapar awak pulang uyuh. Sup hayam kampong ala China, solok, iwak kali masak paprik. Babuka awan nasi Bukhari, dinihari nasi putih lauk talapia, hundang wan sup. Banyu hijau ...ulun biasa awan ‘ nam ron ‘ ( banyu panas )
Pattani ni andaknya diantara utara Samananjung Malaysia awan pantai Taluk Thailand di subalah salatan Thai. Nang di bahagian salatan ni buminya bagunung-ganang cucuk gasan tarikan wisata ilah taman nagara Budo - Sungai Padi di parbatasan wilayah Yala wan Narathiwat. Di sia, tadapat pupuhunan nang balainan ilah palma Bangsoon wan rotan Takathong ( walatong kalo ujar Banjar ). Di kawasan parbatasan awan Songkhla awan Yala pulang tadapat sabuah taman rimba nang takanal awan banyu tarajunnya, Namtok Sai Khao
Sajarah Pattani ( Pantai ni )
Pada asalnya bahari, Pattani ni adalah sabuah karajaan Malayu Islam nang banaung di bawah pangaruh karajaan Mogul malalui Ayutthaya. Limbah Ayutthaya alah pada tahun 1767 Pattani manjadi mardika lamun kambali ka Siam Dinasti Chakri, rahat pamarintahan Raja Rama I dangan bantuan British. Pada 1909, Siam manakluki Pattani akibat parjanjian yang diulah awan Ampayar British. Narathiwat wan Yala ditadbirkan sacara baasingan. Di Yala ada sabuah pargarakan pamisah Patani nang baasa aktif pada 2004 limbah lawas bahinip. Pagarakan pamisah ngini tarus-tarusan manuntut kamardikaan Pattani Darussalam, tida gin bagabung haja langsung awan Malaysia.
Posted by Maahad Tahfiz al-Akhlaq al-Islamiah at 2:10 AM
Subscribe to: Post Comments (Atom)
bjn_Latn ace_Latn uzn_Latn bjn_Latn bjn_Latn zsm_Latn zsm_Latn zsm_Latn hau_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn uzn_Latn bjn_Latn bjn_Latn zsm_Latn zsm_Latn zsm_Latn hau_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn eng_Latn